tomron87/hebrew-wikipedia-sentences-corpus huggingface dataset:
נקודת סנטה קרוז מופתה לראשונה על ידי סוקרים בריטיים בשנת 1968, ולאחר מכן על ידי סוקרים צ'ילאניים בשנת 1971, ועל ידי סוקרים ארגנטינאיים בשנת 1980, ועל ידי סוקרים בולגרים בשנת 2005 וכן בשנת 2009.
שם הנקודה מופיע לראשונה במפה ארגנטינאית משנת 1949.
הנקודה נקראת על שם הספינה הארגנטינאית סנטה קרוז (Santa Cruz), אשר הפליגה בין איי שטלנד הדרומיים בשנת 1948.
נקודת נגרה היא לשון יבשה, חשופה מקרח בחוף הדרום-מערבי של האי רוברט באיי שטלנד הדרומיים, שבאנטארקטיקה.
נקודת נגרה, מהווה את הצד הדרום-מזרחי של פתחו של מפרצון מיטשל.
נקודת נגרה ממוקמת 6.43 קילומטרים צפונית-מזרחית מנקודת ספארק שבאי גריניץ';
נקודת נגרה ממוקמת 2.8 קילומטרים דרומית -מזרחית מנקודת דבליאנוב (שבאי רוברט);
נקודת נגרה ממוקמת 4.5 קילומטרים צפונית-מערבית מנקודת ברון;
נקודת נגרה ממוקמת 8.84 קילומטרים צפונית-מערבית מנקודת אדוארדס;
האירופאים הראשונים שהגיעו לאזור נקודת נגרה, היו צידי כלבי ים, שהגיעו לאזור בתחילת המאה ה-19.
האזור מופה לראשונה על ידי משלחת מיפוי צ'יליאנית בשנת 1975, ולאחר מכן על ידי משלחת בריטית בשנת 1968, ובנוסף על ידי ממפים בולגרים בשנת 2005 וכן בשנת 2009.
שמה של לשון היבשה, ניתן לה על ידי אחת ממשלחות החקר הצ'יליאנית, לחקר אנטארקטיקה.
זהו שם תיאורי: בספרדית "נגרה" משמעה "שחור".
נקודת סמירננסקי או סמירננסקי פוינט או הוק סמירננסקי היא לשון יבשה צרה שאינה מכוסה קרח, בחוף המזרחי של האי רוברט באיי שטלנד הדרומיים, שבאנטארקטיקה.
אורכה של לשון היבשה 1.1 קילומטרים, והיא בולטת לתוך מצר נלסון.
נקודת סמירננסקי מהווה את הצד הצפון-מערבי של פתחו של מפרצון גארניה.
נקודת סמירננסקי ממוקמת 1.2 קילומטרים צפונית-מערבית מנקודת פרליק;
נקודת סמירננסקי ממוקמת 4.4 קילומטרים צפונית - צפון-מערבית מנקודת באטוליה;
נקודת סמירננסקי ממוקמת 1.42 קילומטרים צפונית-מערבית מהאי טרקליאנו;
נקודת סמירננסקי ממוקמת 4.7 קילומטרים ממזרח לנקודת אוגארצ'ין;
וכן, נקודת סמירננסקי ממוקמת 8.11 קילומטרים דרומית-מזרחית מנקודת ניואל.
נקודת סמירננסקי מופתה לראשונה בשנת 2009, על ידי סוקרים בולגריים.
נקודת סמירננסקי נקראת על שם המשורר הבולגרי הריסטו סמירננסקי (חי בין השנים: 1898 – 1923).
נקודת ניואל או נקודת ניוול או ניואל פוינט היא לשון יבשה סלעית המהווה את הקצה הצפון מזרחי של האי רוברט באיי שטלנד הדרומיים, שבאנטארקטיקה; כמו כן נקודת ניואל היא נקודת הכניסה הצפונית-מערבית של מצר נלסון.
נקודת ניואל ממוקמת 5.27 קילומטרים מזרחית - דרום-מזרחית מנקודת קתרינה;
נקודת ניואל ממוקמת 2.7 קילומטרים ממזרח לנקודת לברנוב;
נקודת ניואל ממוקמת 950 מטרים מזרחית - דרום-מזרחית מהאי טאטול;
נקודת ניואל ממוקמת 1.07 קילומטרים דרומית - דרום-מזרחית מסלעי ליאנטור;
נקודת ניואל ממוקמת 3.85 קילומטרים דרומית-מערבית מסלעי ליברטי;
נקודת ניואל ממוקמת 14.8 קילומטרים מערבית - דרום-מערבית מנקודת הרמוני שבאי נלסון;
נקודת ניואל ממוקמת 10.67 קילומטרים צפונית-מערבית מנקודת קיצ'ן;
נקודת ניואל ממוקמת 8.11 קילומטרים צפונית-מערבית מנקודת סמירננסקי;
ו-נקודת ניואל ממוקמת 4.22 קילומטרים צפונית-מערבית מנקודת אוגרצ'ין.
הנקודה מופתה לראשונה בשנת 1935 על ידי אנשי חקירות דיסקברי (Discovery Investigations), מהאונייה דיסקברי II (Discovery II).
במפות אלה נקודת ניואל מופיעה כחלקו של האי טאטול הסמוך.
באותה עת היה האי טאטול מקושר לאי רוברט במדף קרח, ורק לאחר נסיגתו, הפכו האיים לשני איים נפרדים.
הנקודה מופתה שוב בשנת 2009, על ידי סוקרים בולגרים.
נקודת סומוביט או סומוביט פוינט או נוס סומוביט היא לשון יבשה בחוף המזרחי של האי רוברט באיי שטלנד הדרומיים, שבאנטארקטיקה.
אורכה של לשון היבשה 500 מטרים, והיא בולטת לתוך מצר ברנספילד.
לשון היבשה ממוקמת בין מפרצון קרוני, לבין מפרצון צפינה.
נקודת סומוביט ממוקמת 900 מטרים צפונית–צפון-מזרחית מנקודת באטוליה;
וכן, נקודת סומוביט ממוקמת 1.1 קילומטרים דרומית–דרום מערבית מנקודת קיצ'ן.
אזור הנקודה מופה לראשונה על ידי סוקרים בולגרים שנת 2009.
לשון היבשה נקראת על שם העיר סומוביט שבצפון בולגריה.
נקודת סאדאלה או סאדאלה פוינט או נוס סאדאלה היא לשון יבשה בחוף הדרום-מזרחי של האי רוברט באיי שטלנד הדרומיים, שבאנטארקטיקה.
אורכה של לשון היבשה נקודת סאדאלה 500 מטרים, והיא בולטת לתוך מצר ברנספילד.
נקודת סאדאלה ממוקמת 2.43 קילומטרים צפונית-מזרחית לקצה הדרום מזרחי של נקודת רוברט;
נקודת סאדאלה ממוקמת 2.97 קילומטרים דרומית - דרום-מערבית מנקודת בטוליה;
נקודת סאדאלה ממוקמת 4.8 קילומטרים דרומית - דרום-מערבית מנקודת קיצ'ן.
אזור לשון היבשה מופה לראשונה על ידי סוקרים בולגרים בשנת 2008, ובשנית בשנת 2010.
לשון היבשה נקראת על שם סאדאלה הראשון, מלך תראקיה (מלך בין השנים: 87 - 79 לפני הספירה).
נקודת רתיחה היא הטמפרטורה שבה לחץ אדים של חומר נוזלי כלשהו משתווה ללחץ האטמוספירי שמופעל עליו, ובכך הופך החומר מנוזל לגז.
מכיוון שנקודת הרתיחה תלויה בלחץ האטמוספירי שבו מתרחש התהליך, ככל שהלחץ הסביבתי נמוך יותר טמפרטורת הרתיחה תהיה נמוכה יותר.
(למשל טמפרטורת הרתיחה של המים שבגובה פני הים היא 100 מעלות צלזיוס, עולה בים המלח ל-101 מעלות צלזיוס ויורדת ל-71 מעלות באוורסט).
כשמצוינת טמפרטורת הרתיחה של חומר מסוים, הכוונה היא לטמפרטורת הרתיחה בלחץ סביבתי של אטמוספירה אחת, שהוא הלחץ בגובה פני הים.
בסיר לחץ אוטמים את הסיר, כדי להגביר את הלחץ של האדים.
פעולה זו מעלה את טמפרטורת הרתיחה בתוך הסיר ומאפשרת בישול מהיר יותר.
נקודת הרתיחה נקראת כך בדרך כלל כאשר דנים בחומרים המהווים מוצק או נוזל בטמפרטורת החדר.
כאשר דנים בחומרים המהווים גז בטמפרטורת החדר, מתייחסים בדרך כלל לנקודת הניזול שלהם.
למשל כאשר מדברים על חנקן.
נקודת הרתיחה היא גם נקודת העיבוי בעת קירור של אדי חומר.
האנרגיה הנדרשת כדי להפוך נוזל לגז בנקודת הרתיחה נקראת אנתלפיית אידוי.
נוזלים יכולים להפוך לגזים גם בטמפרטורות שמתחת לנקודת הרתיחה, על ידי התאיידות.
נקודת הרתיחה הנמוכה ביותר של חומר היא נקודת הרתיחה (ניזול) של ההליום; 269- מעלות צלזיוס, כמעט האפס המוחלט (273-).
נקודת הרתיחה של חומר תלויה בעוצמת קשרי ואן דר ואלס וקשרי המימן שבין המולקולות שלו.
ניסיונית ניתן למצוא את נקודת הרתיחה של חומר בעזרת מַד רְתִיחָה (אֶבּוּלְיוֹמֶטֶר).
המכשיר מוצא את הטמפרטורה של נקודת שיווי המשקל נוזל-גז, בתהליך איזוברי או איזותרמי.
מד הרתיחה משמש כלי למדידת אחוז הכהל ביינות יבשים.
במתמטיקה ובעיקר באנליזה מתמטית, נקודת פיתול של פונקציה היא נקודה שבה הפונקציה הופכת מקמורה לקעורה, או להפך.
משפט: אם הפונקציה גזירה פעמיים בנקודת פיתול , אז .
מכאן שהנקודות ה"חשודות" כנקודות פיתול הן אלו שבהן הנגזרת השנייה אינה מוגדרת, או שהיא מתאפסת.
ניתן לבדוק האם הפונקציה עוברת מקמירות לקעירות בצורה ישירה על ידי בדיקת הסימן של הנגזרת השנייה משני צידי הנקודה, (החלפת הסימן גוררת שזוהי נקודת פיתול) או להמשיך לגזור את הפונקציה עד שמגיעים לנגזרת הראשונה שערכה בנקודה אינו אפס.
אם זוהי נגזרת מסדר לא זוגי, הרי שהנקודה היא נקודת פיתול, ואם היא מסדר זוגי, הנקודה אינה נקודת פיתול.
מתקיים , ומאחר שהפונקציה גזירה פעמיים בישר הממשי כולו, נקודת הקיצון האפשרית היחידה של הפונקציה היא בנקודה זו.
כמו כן מתקיים , והנגזרת השלישית היא הנגזרת הראשונה שערכה בנקודה שונה מאפס.
כיוון שהנגזרת מסדר אי זוגי, הנקודה היא אכן נקודת פיתול.
לעומת זאת, נביט כעת בפונקציה שנגזרותיה הן:
במקרה זה, הנגזרת הראשונה שערכה בנקודה שונה מאפס היא הרביעית, ולכן, הנקודה 0 אינה נקודת פיתול.
הערה: ייתכן שהנגזרת הראשונה של פונקציה תהיה 0, אך הנקודה לא תהיה נקודת קיצון, ואף לא נקודת פיתול.
רציפה וגזירה באפס, ונגזרתה שם היא אפס, אולם אפס אינה נקודת קיצון, ולא נקודת פיתול (הסבר מפורט מופיע בערך נגזרת).
במתמטיקה, נקודת קיצון (נקודת אקסטרמום) של פונקציה סקלרית היא נקודה שבה ערכה הוא גבוה ביותר או נמוך ביותר.
יש להבדיל בין נקודות קיצון מקומיות ובין נקודות קיצון מוחלטות (גלובליות).
נקודת קיצון גלובלית היא כזו שהערך בה הוא הגדול ביותר (או הנמוך ביותר) בכל תחום ההגדרה של הפונקציה.
לעומת זאת, נקודת קיצון מקומית היא כזו שקיימת סביבה של הפונקציה שבה ערכה של הפונקציה באותה נקודה הוא הגבוה או הנמוך ביותר.
הדרך היעילה ביותר למציאת נקודות קיצון של פונקציה היא באמצעות שימוש בנגזרת.
נאמר שהנקודה היא מקסימום גלובלי של הפונקציה אם לכל נקודה בתחום ההגדרה של הפונקציה מתקיים .
נאמר שהנקודה היא מינימום גלובלי של הפונקציה אם לכל נקודה בתחום ההגדרה של הפונקציה מתקיים .
נאמר שהנקודה היא מקסימום מקומי של הפונקציה אם קיימת סביבה של כך שלכל נקודה בתחום ההגדרה של הפונקציה מתקיים .
נאמר שהנקודה היא מינימום מקומי של הפונקציה אם קיימת סביבה של כך שלכל נקודה בתחום ההגדרה של הפונקציה מתקיים .
בשם נקודת קיצון של נקרא לכל נקודת מינימום או מקסימום, מקומית או גלובלית, של הפונקציה.
נשים לב כי הגדרה זו מתבססת על כך שהפונקציה היא סקלרית, כלומר תמונתה היא מספר ממשי.
אם הפונקציה הייתה מחזירה וקטור, למשל, היה טבעי פחות לדבר על נקודות קיצון שכן אין לווקטורים יחס סדר כמו זה של המספרים הממשיים.
משפט פרמה קובע כי אם פונקציה גזירה בנקודה מסוימת, ובאותה הנקודה יש לה נקודת קיצון (מקסימום מקומי או מינימום מקומי), הנגזרת שווה לאפס באותה נקודה.
כלומר שיפוע המשיק לפונקציה בנקודה זו הוא אפס.
ההפך לא תמיד נכון - נגזרת יכולה להיות שווה לאפס גם בנקודה שאינה מקסימום או מינימום, אלא נקודת פיתול או אחרת.
נשים לב כי יכולה להיות נקודת קיצון גם במקרה בו הנגזרת לא מוגדרת, כלומר בנקודה בה שיפוע המשיק, אם קיים, אינו מוגדר.
ניתן לראות כי הפונקציה מוגדרת ורציפה לכל , אך אינה גזירה בנקודה שהיא למעשה נקודת קיצון (מינימום מקומי וגלובלי) של הפונקציה.
כלומר לא מוגדר שיפוע למשיק בנקודה זו.
היות שהגבול החד צדדי של הנגזרת כאשר שואף לאפס מימין ומשמאל הוא אינסופי, קיים בנקודה זו משיק אנכי לפונקציה.
ניתן לקבוע את סוג נקודת הקיצון (מינימום או מקסימום) על ידי אחת מהדרכים הבאות:
הצבה בשני צדי נקודת הקיצון
ניתן לקבוע את סוג נקודת הקיצון על ידי הצבת ערכים בנגזרת משני צידי הנקודה וכך לקבוע האם הנגזרת היא חיובית או שלילית, כלומר האם הפונקציה המקורית היא עולה או יורדת.
נקודת מינימום היא נקודה בה הפונקציה יורדת לפניה ועולה אחריה, ונקודת מקסימום, להפך.
בדרך דומה ניתן להציב לפחות שני ערכים בפונקציה המקורית ולבדוק בצורה זו האם הפונקציה עולה או יורדת באזור מסוים.
דרך נוספת לקביעת סוג נקודת הקיצון היא להציב את ערך נקודת הקיצון בנגזרת השנייה.
כך שאם הנגזרת השנייה חיובית, אזי הפונקציה קמורה כך שנקודת הקיצון היא נקודת מינימום.
ואם הנגזרת השנייה שלילית אזי הפונקציה קעורה, כך שנקודת הקיצון היא נקודת מקסימום.
במתמטיקה, נקודת שֶׁבֶת של פונקציה היא נקודה בתחום ההגדרה של הפונקציה אשר תמונתה היא הנקודה עצמה, כלומר אם היא פונקציה אז הנקודה היא נקודת שבת אם מתקיים .
עבור הפונקציה , הערך , הוא נקודת שבת (היחידה), הואיל ו- (וזהו הפתרון היחיד למשוואה ).
נקודה שאינה משנה את מיקומה כתוצאה מטרנספורמציה מרחבית.
לדוגמה: בסיבוב של כדור סביב צירו, הנקודות הנמצאות על הציר נותרות במקומן, והן נקודות שבת.
נקודות שבת "מעניינות" של פונקציה הן כאלו שאם מפעילים את הפונקציה על ערך מסוים, אחר מפעילים אותה שוב על הערך שהתקבל וכן הלאה, הולכים ומתקרבים לנקודת השבת.
בניסוח פורמלי: אם עבור בחירה של הקרוב מספיק לנקודת השבת , מתקיים (כאן וכדומה).
נקודת שבת כזו נקראת נקודת שבת יציבה.
אם פונקציה רציפה אז יש לה נקודת שבת בקטע .
משפט ההעתקה המכווצת על הישר הממשי: תהי .
אם קיים קבוע כך ש- לכל , אזי יש ל- נקודת שבת אחת ויחידה.
הרחבה של המשפט הקודם למרחב מטרי שלם כלשהו: משפט נקודת השבת של בנך נותן תנאי מספיק כדי שלפונקציה תהיה נקודת שבת אחת ויחידה, ומאפשר למצוא אותה על ידי הפעלה חוזרת של הפונקציה כמתואר לעיל.
הרחבה של המשפט הקודם לקבוצה קומפקטית וקמורה ב- הוא משפט נקודת השבת של בראואר, המוכיח קיום של נקודת שבת במצבים מסוימים, אך לא מראה דרך מעשית למצוא אותה.
אם פונקציה חד-חד-ערכית ועל ו- נקודת שבת של , אז היא גם נקודת שבת של .
אם נקודת שבת של ושל , אז היא גם נקודת שבת של .
נקודת ציון (נ.צ.) היא נקודה על גבי מפה שמציינת מיקום בשטח בעזרת קואורדינטות.
שמה של נקודת הציון מורכב משני מספרים בתוך סוגריים, לדוגמה: (276909,655437).
המספר השמאלי מייצג את קו האורך במפה עליו נמצאת הנקודה, והמספר הימני מייצג את קו הרוחב במפה עליו נמצאת הנקודה.
כאשר נתונות שתי נקודות ציון אפשר למצוא באמצעותן כל נקודה אחרת במפה.
בעזרת חישובים ניתן לדעת על פי נקודות הציון מרחקים מדויקים, לחשב שטחים ולחשב אזימוטים וזוויות בין נקודה לנקודה במפה.
רמת הדיוק של נקודות הציון אינה מוגבלת.
בשטח באמצעות מכשיר GPS, היודע לתת מיקום די מדויק באמצעות ביצוע חיתוך במדידת מרחק מארבעה לוויינים.
נקודת פריצה הוא סרט שוד אמריקאי משנת 1991 בכיכובם של פטריק סווייזי וקיאנו ריבס, ובבימויה של קתרין ביגלו.
המונח "נקודת פריצה" מתייחס לביטוי בשפת הגולשים.
ב-2015 הופק סרט רימייק באותו שם בכיכובם של אדגר רמירס, לוק ברייסי וטרסה פאלמר.
ג'וני יוטה (המגולם על ידי קיאנו ריבס) הוא סוכן FBI אשר יחד עם שותפו פאפאס (המגולם על ידי גארי ביוסי) חוקרים סדרה של מעשי שוד של בנקים.
קצה חוט מוביל אותם לחשוד כי שודדי הבנקים, החובשים מסכות גומי של נשיאים אמריקאים לשעבר, הם חבורת גולשי גלים.
יוטה מסתנן לשורותיהם ומכיוון שאינו יודע לגלוש, מבקש מטיילר (המגולמת על ידי לורי פאטי) להדריכו.
בהמשך, יוטה יוצר קשר עם בודהי (המגולם על ידי פטריק סווייזי), מנהיג חבורת הגולשים, ונמשך יותר ויותר לסגנון החיים הפרוע של קהילת גולשי הגלים.
הוא מתחיל לעקוב אחרי חבורת גולשים אחרת ומגלה שמדובר בפושעים בעלי עבר פלילי המתאימים לכאורה לפרופיל שודדי הבנקים, אך במהלך הפריצה לביתם מתפתח קרב יריות במהלכו נהרגים חלק מחברי הכנופיה ומתגלה כי מדובר בסוחרי סמים והפריצה לביתם הרסה מבצע מעקב אחריהם.
ג'וני מתחיל לחשוד בבודהי ובחבורתו שהם חבורת שודדי הבנקים, והוא משכנע את פאפאס לעקוב אחריהם ולבצע תצפית על בנק אותו הם סקרו לאחרונה.
במהלך המעקב מתבצע שוד על ידי חבורת שודדי הנשיאים לשעבר ויוטה פותח במרדף רגלי אחר מנהיגם, אך לא משיג אותו.
באותו הלילה מתכנסים בודהי וחבורתו כדי להחליט מה לעשות עם ג'וני ונחשף כי הם אכן השודדים, וכי הם מבצעים את מעשי השוד לא רק כדי לממן את אורח חייהם הפרוע אלא גם כהתרסה בפני המערכת וכביטוי של הרוח האנושית.
הם לוקחים את ג'וני לכאורה לצניחה חופשית ואז חושפים בפניו כי הם חטפו את טיילר ומאיימים להרוג אותה אם לא ישתף איתם פעולה בשוד הבנק האחרון שלהם לפני שיברחו למקסיקו.
ג'וני הצטרף בעל כורחו למעשה השוד ללא מסיכה בניגוד לחבריו, אך השוד מסתבך כשאחיו הצעיר של בודהי- אחד מהשודדים- נהרג ובודהי בורח.
ג'וני תופס את בודהי ושאר חברי הכנופיה בשדה התעופה רגע לפני בריחתם למקסיקו ומנסה להרוויח זמן כדי להציל את טיילר, אך בין שני הצדדים מתפתח קרב יריות בסופו נהרגים פאפאס ביחד עם שני חברי הכנופיה הנוספים של בודהי.
ג'וני טס שוב עם בודהי וצופה בו בורח במקסיקו בתמורה לחייה של טיילר.
מספר חודשים לאחר מכן מאתר ג'וני את בודהי עומד על חוף באוסטרליה כשהוא מצפה לסופת המאה כדי לגלוש בים הסוער.
בין השניים מתפתח עימות פיזי בסופו ידו של ג'וני על העליונה, אך רגע לפני שהוא עוצר את בודהי, משכנע אותו בודהי לשחרר אותו כדי שיוכל לתפוס את הגלים הגדולים של הסופה, להם כדבריו הוא חיכה כל חייו.
כשהוא מתרחק מהחוף, צופה ג'וני בבודהי נהרג בניסיון לגלוש בגלים הגבוהים.
שם הסרט עבר מספר שינויים במהלך הפקתו.
בתחילה נקרא "Johnny Utah", אך מאחר שהשם לא שיקף את נושא הגלישה, הוחלף ל-"Riders on the Storm" בהשראת שיר של להקת The Doors, אך גם כותרת זו נפסלה מאחר שמילות השיר לא היו קשורות לעלילת הסרט.
רק באמצע הצילומים הוחלט סופית על השם "נקודת פריצה" (Point Break), מונח המתאר את המקום שבו גלים נשברים על ריף או סלע – מושג מרכזי בעולם הגלישה.
במקור, הרעיון לסרט עלה במוחו של המפיק השותף ריק קינג, שחלם על סוכן FBI המסתנן לכנופיית גולשים ששודדת בנקים, בהשראת כתבה על לוס אנג'לס כבירת השודים של אמריקה.
התסריט הראשוני נכתב על ידי וו.
פיטר איליף תמורת 6,000 דולר בלבד, מה שאילץ אותו לעבוד כמלצר במקביל.
במאית הסרט, קתרין ביגלו, נלחמה כדי שקיאנו ריבס יקבל את תפקיד ג'וני יוטה, ואף הצהירה שלא תצלם את הסרט בלעדיו, אף על פי שהאולפנים שקלו שחקנים בעלי פרופיל גבוה יותר כמו ג'וני דפ, מת'יו ברודריק, צ'רלי שין, ווילם דפו וואל קילמר.
קיאנו ריבס ערך תחקיר לקראת תפקידו כאיש FBI, כולל תצפית על סוכנים אמיתיים בלוס אנג'לס ואימונים עם מאמני פוטבול באוניברסיטת UCLA.
ההכנה לסרט הייתה אינטנסיבית במיוחד עבור צוות השחקנים.
קיאנו ריבס, פטריק סווייזי ולורי פטי עברו אימוני גלישה מפרכים בהוואי, בהדרכתו של הגולש המקצועי לשעבר דניס ג'רוויס.
ג'רוויס נזכר כי בעוד סווייזי גלש מספר פעמים בעבר, ריבס לא גלש מעולם, ולורי פטי "מעולם לא הייתה בים בחייה".
ריבס אף השקיע בתחקיר תפקידו כסוכן FBI, נפגש עם סוכנים אמיתיים בלוס אנג'לס והתאמן עם מאמני פוטבול כדי לשפר את הופעתו בסצנת הכדורגל.
גם לריבס וגם לסווייזי הייתה היסטוריה של פציעות ברכיים שסיימו קריירות ספורטיביות פוטנציאליות (הוקי לסווייזי, פוטבול לריבס) ודחפו אותם לכיוון המשחק.
אחד ההיבטים המרשימים ביותר בסרט הוא סצנות הצניחה והגלישה, שרבות מהן צולמו ללא שימוש בכפילים.
פטריק סווייזי, שהיה צנחן חובב מושבע, התבקש על ידי חברת הביטוח להפסיק לקפוץ במהלך ההפקה.
המפיקים שכנעו אותו בכך שהבטיחו לו לבצע קפיצה אמיתית אחת על המסך – קפיצת ה"אדיוס אמיגו!" הבלתי חתוכה.
אולם, סווייזי, שהיה כה נלהב מצניחה, לא ציית להוראות והמשיך לקפוץ עם חבריו בימים שלא היה על הסט, מבלי ידיעת המפיקים.
הוא אף שכנע את גארי ביוסי, שגילם את אנג'לו פאפאס, להצטרף אליו לקפיצות לאחר סיום הצילומים.
בסצנות גלישה רבות, סווייזי סירב בתוקף לכפילים, מה שהוביל אותו לשבור ארבע צלעות במהלך הצילומים.
אמנם, בסצנות הגלישה המסוכנות ביותר, כמו סצנת "סופת 50 השנים", נעשה שימוש בכפילים מקצועיים, ביניהם גולש הגלים הענקיים האגדי דאריק דורנר, שגם היווה השראה חלקית לדמותו של בודהי.
סצנות הצניחה צולמו באמצעות שילוב של קפיצות אמיתיות (כולל סווייזי עצמו) ומתקני מנוף מיוחדים שאפשרו לצלם את השחקנים מקרוב ולדמות תחושת ריחוף תוך כדי אמירת שורותיהם.
פרק "מית'בסטרים" אף בחן את סצנת הקפיצה ללא מצנח וקבע שהצנחנים לא יכלו לשרוד קפיצה כזו במציאות.
הסרט עשיר בפרטים קטנים ובקריצות.
לדוגמה, חוף הים שבו משחקים כדורגל בתחילת הסרט הוא אותו חוף ששימש למשחק הכדורגל ב"קראטה קיד" (1984).
דמותו של בודהי מבוססת על המושג הבודהיסטי בודהיסטווה, שמשמעותו "ישות נאורה", ו"בודהי" עצמו משמעותו "התעוררות".
המסעדה "פאטריקס רוד-האוס" שאליה לוקח בודהי את יוטה לארוחת צהריים היא מקום אמיתי בסנטה מוניקה, ולא רק בדיחת פנים על סרטו הקודם של סווייזי, "קווים אדומים" (Road House).
דמותו של "גרומט" הצעיר בחבורה נקראה על שם כינוי לגולש צעיר וחסר ניסיון.
עוד פרט מעניין: חברי כנופיית "הנשיאים לשעבר" נהרגים בסרט לפי סדר כהונתם של הנשיאים אותם הם מגלמים.
הסרט הותיר את חותמו גם על תרבות הפופ, כשהוא מצוטט ומוזכר רבות.
הוא אף זכה למופע תיאטרון אינטראקטיבי פופולרי בשם "Point Break Live!", בו אחד מיושבי הקהל נבחר לגלם את ג'וני יוטה וקורא את הטקסט שלו מכרטיסיות, באופן שנועד "ללכוד את הגולמיות של ביצוע קיאנו ריבס".
הסרט אף הווה השראה ברורה לסרט "מהיר ועצבני" משנת 2001, אשר שאב ממנו אלמנטים עלילתיים רבים, רק עם מרוצי רחוב במקום גלישה ושוד משאיות במקום בנקים.
הבמאי הראשון שנשקל לפרויקט היה רידלי סקוט, אך הוא בחר לביים את תלמה ולואיז באותה שנה.
הסרט הפך לקאלט, והוביל גם להפקת מופע תיאטרון סאטירי בשם Point Break Live!, שבו נבחר שחקן מהקהל לגלם את תפקיד ג'וני יוטה ולקרוא את שורותיו מכרטיסים – מחווה להופעתו ה"נאיבית אך כובשת" של ריבס.
נקודת קול היא לשון יבשה, בקצה הדרומי של האי דין, אשר מוקף על ידי מדף הקרח גץ, למול חופי ארץ מרי בירד שבאנטארקטיקה.
לשון היבשה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1965–1959.
לשון היבשה נקראת על שמו של לורנס מ.
Cole) מצי ארצות הברית, ששירת בתחנת בירד בשנת 1969.
נקודת צ'ארלס היא לשון יבשה בקצה הצפוני של הכניסה למפרצון בריאלמון, והיא הקצה הדרומי של חצי האי רליובו בחוף המערבי של ארץ גרהאם בחצי האי האנטארקטי, שבאנטארקטיקה.
שמה של הנקודה מקורו בכף צ'ארלס - שם שהופיע במפות עבור לשון היבשה החל משנת 1831.
נקודת קוסטור היא לשון יבשה בחוף המזרחי של האי ברבנט בארכיפלג פאלמר שבאנטארקטיקה.
אורכה של לשון היבשה 1.4 קילומטרים, והיא בולטת לכיוון דרום אל תוך מפרץ היל.
לשון היבשה ממוקמת 4.2 קילומטרים דרומית-מערבית מנקודת ספלנצאני, ו-2.7 קילומטרים צפונית - צפון-מזרחית מנקודת פטרוב.
לשון היבשה נקראת על שם הכפר קוסטור שבדרום מזרח בולגריה.
השם התקבל רשמית ב-3 ביוני 2010.
נקודת שבו היא לשון יבשה, בצד הצפוני של מעבר זלוגוש.
הנקודה מהווה את הקצה הדרום-מערבי של האי לייז', בארכיפלג פאלמר, שבאנטארקטיקה.
הנקודה המערבית ביותר באי לייז' מופתה לראשונה על ידי המשלחת הצרפתית לאנטארקטיקה בפיקודו של ז'אן-בטיסט שארקו בשנת 1904. מאחר שאין נקודה בולטת בחלק המערבי של האי, השם "הועבר" לנקודת הדרומית-מערבית, שאף היא התגלתה על ידי שארקו.
הנקודה צולמה מהאוויר על ידי משלחת הסקר האווירי של שטחי חסות איי פוקלנד בין השנים 1956–1957.
שארקו קרא לנקודה על שמו של דוקטור שבו (Chauveau) - שעבד במכון המטאורולוגי המרכזי של פריז (Bureau Central Méteorologique).
נקודת קלוד היא לשון יבשה המהווה את הצד הדרומי של הכניסה למפרץ גויו בצד המערבי של האי ברבנט, בארכיפלג פאלמר שבאנטארקטיקה.
חצי האי נקרא על שמו של קלוד, חברו של שארקו, שהיה חבר במכון קו האורך הצרפתי (Bureau des Longitudes).
נקודת קוסאר היא לשון יבשה מכוסה שלג המהווה את הקצה המערבי של חצי האי אירואיקה, בקצה הדרום מערבי של האי אלכסנדר, שבאנטארקטיקה.
הנקודה צולמה מהאוויר במסגרת משלחת החקר האנטארקטית רון בשנת 1947. סקר שטחי חסות איי פוקלנד מיפה את הנקודה בהתבסס על תצלומי אוויר אלה בשנת 1960.
הנקודה מופתה על ידי הסקר הגאולוגי של ארצות הברית בהתבסס על תצלומי אוויר שצולמו על ידי צי ארצות הברית בין השנים 1967–1968, ועל תמונות מלוויין לנדסאט שצולמו בין השנים 1972–1973.
הנקודה נקראת על שמו של ויליאם ס.
Kosar) מצי ארצות הברית, שהיה קצין פרויקטים אוויריים במחלקת חקר הקטבים, של הקרן הלאומית למדע של ארצות הברית, בין השנים 1975–1977.
נקודת רוסיני היא לשון יבשה מכוסה שלג בצידו הדרומי של האי אלכסנדר, שבאנטארקטיקה.
הנקודה ממוקמת בקצה הדרום מזרחי של המפרץ אותו מכסה מדף הקרח באך (הנקודה השנייה היא נקודת ברליוז).
שיא גובהה של לשון היבשה, 377 מטרים מעל פני הים.
הנקודה מופתה באופן ראשוני על ידי השירות האנטארקטי של ארצות הברית בין השנים 1939–1941.
הנקודה מופתה בשנית בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H.
הנקודה נקראת על שמו של המלחין האיטלקי ג'ואקינו רוסיני; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.
נקודת פרס היא לשון יבשה נמוכה מכוסה קרח, צפונית מערבית לנקודת ברליוז, על החוף הדרומי של חצי האי בטהובן, בדרום מערב האי אלכסנדר, שבאנטארקטיקה.
לשון היבשה התגלתה על יד סנאו (Snow), פרס (Perce) וקרול (Carroll) מהשירות האנטארקטי של ארצות הברית, אשר יצאו לטיסת חקר מתחנת האי סטונינגטון, ב-22 בדצמבר 1940.
הנקודה צולמה מהאוויר על ידי משלחת החקר האנטארקטית רון, בשנת 1947.
הרכס מופה בשנת 1959 על ידי דרק סירל (Derek J.H.
הרכס מופה בשנית בהתבסס על תצלומי לווין לנדסאט שצולמו בשנת 1973.
הנקודה נקראה בתחילה "כף פרס" (Cape Perce) על שמו של ארל ב.
Perce), טייס המשנה של המשלחת.
לימים שונה השם ל"נקודת פרס", בשל היותה קטנה יותר.
נקודת רסקיו היא לשון יבשה מכוסה קרח, בקצה הצפוני של חצי האי נוביל בצפון האי ת'רסטון בארץ אלזוורת' שבאנטארקטיקה.
חצי האי נוביל (ובמסגרתו גם נקודת רסקיו) מופה בהתבסס על תצלומי אוויר שצולמו על ידי צי ארצות הברית בדצמבר 1946 (הקיץ האוסטרלי) במסגרת מבצע קפיצה לגובה.
מטוס PBM מארינר, אשר ערך טיסת חקר במסגרת מבצע קפיצה לגובה (בפיקודו של לוטננט ראלף פ.
LeBlanc), מחיל המילואים של צי ארצות הברית), התרסק 15 קילומטרים דרומית לכף הקרויה כיום כף לבלנק, ב-30 בדצמבר 1946. שישה אנשי צוות מתוך תשעה שרדו את ההתרסקות.
הנקודה נקראת "נקודת רסקיו" , מאחר ששם חילצו את השורדים.
נקודת קלואה היא לשון יבשה בולטת מצידו המערבי של מישור אדוארד השמיני שבאנטארקטיקה.
הנקודה ממוקמת 5.6 קילומטרים צפונית לכף גוטלי.
הנקודה היא חלק מאזור ציפורים מוגן מיוחד (סוג של אזור אנטארקטי מוגן במיוחד) בשל מושבת הפנגווין הקיסרי באזור.
לשון היבשה מופתה על ידי קרטוגרפים נורווגים בהתבסס על תצלומי אוויר של משלחת לארס כריסטנסן בין השנים 1936–1937.
לשון היבשה מופתה בשנית, בדיוק רב יותר, בשנת 1959, על ידי ג'י.
Armstrong) ממשלחת החקר האנטארקטית הלאומית של אוסטרליה
הקרטוגרפים קראו ללשון היבשה בשם זה "Kola" - "טופר", בשל צורתה.
נקודת פנגווין היא לשון יבשה מסלע גרניט, בקצה המערבי של הכניסה למפרץ מרפי בחוף ג'ורג' החמישי בארץ ג'ורג' החמישי, שבאנטארקטיקה.
שיא גובהה של הנקודה 95 מטרים מעל פני הים.
אורכה של לשון היבשה 5.6 קילומטרים.
הנקודה התגלתה בשנת 1912 על ידי המחלקה המזרחית של משלחת אוסטרלאסיה לאנטארקטיקה בפיקודו של ססיל טי.
מאדיגן (משלחת אוסטרלאסיה חקרה את אנטארקטיקה בין השנים 1911–1914 בפיקודו של דאגלס מוסון).
שמה של הנקודה ניתן לה על ידי מדיגן.
נקודת קאווארוס היא לשון יבשה, המכוסה ברובה קרח, בחוף אוסקר השני, בחוף המזרחי של חצי האי צ'רצ'יל, בארץ גרהאם, שבאנטארקטיקה.
הנקודה מהווה את הצד הדרומי של הכניסה למפרץ זימן, והצד הצפוני של הכניסה אל מפרץ ברנטופרה.
הנקודה ממוקמת 16.36 ק"מ מצפון לכף אלכסנדר; 12.8 ק"מ מדרום לנקודת סלאב; ו-36.48 ק"מ ממערב- דרום-מערב לראש וייר שבחצי האי ג'ייסון.
הנקודה מופתה בסקר בריטי בשנת 1974.
הנקודה נקראת על שמו של המלך קאווארוס, שהיה שליט קלטי בתראקיה במאה השלישית לפני הספירה.
נקודת קושן או נקודת קושון היא לשון יבשה בחוף המזרחי של ארץ גרהאם שבאנטארקטיקה.
הנקודה ממוקמת 7 קילומטרים מצפון-מזרח להר ברקס, והיא מהווה את הצד הצפוני של הכניסה לפיורד ספיליין.
כמו כן הנקודה מהווה את הגדה הצפונית של קרחון קריין.
שמה של לשון היבשה ניתן לה בשנת 1947 על ידי סקר שטחי חסות איי פוקלנד.
שם זה ניתן בשל הקושי למפות את הנקודה ולהגיע אליה מהאוויר, דבר שדרש זהירות רבה.
נקודת שוויון הוא סרט מתח פעולה אמריקאי משנת 2014 בבימויו של אנטואן פוקואה, המבוסס באופן רופף על סדרת הטלוויזיה משנות השמונים באותו שם (שזכתה לחידוש משנת 2020 בכיכובה של קווין לטיפה).
בסרט מככבים דנזל וושינגטון, מרטון צ'וקאש, קלואי גרייס מורץ, דייוויד הארבור, ביל פולמן ומליסה לאו.
הסרט מתמקד בקצין לשעבר במודיעין ההגנה שחוזר באי רצון לפעולה כדי להגן על זונה בגיל העשרה מידי המאפיה הרוסית.
צילומי הסרט החלו ביוני 2013 במסצ'וסטס.
זה היה הסרט הראשון שהופק בשיתוף פעולה בין Village Roadshow Pictures לחברת Sony Pictures מאז הסרט Saving Silverman משנת 2001. הסרט זכה בבכורה עולמית בפסטיבל הסרטים הבינלאומי של טורונטו ב-7 בספטמבר 2014 ויצא לאקרנים ברחבי העולם ב-26 בספטמבר 2014.
הסרט זכה לביקורות מעורבות של מבקרים, ששיבחו את הסגנון הוויזואלי, המשחק, הפסקול ורצפי פעולה אך מתחו ביקורת על האלימות והעלילה.
עם זאת, הסרט הפך להצלחה מסחרית עם הכנסות של מעל 192 מיליון דולר, לעומת תקציב של 73 מיליון דולר בלבד.
סרט המשך יצא ב-20 ביולי 2018, כשוושינגטון, וונק ופוקואה ממשיכים לשתף פעולה.
רוברט מק'קול הוא קצין סוכנות הביון הצבאית לשעבר, שאחרי שהבטיח לאשתו המנוחה שהוא ישאיר את פעילויותיו הקודמות מאחור, מתגורר בשקט בבוסטון ועובד בחנות לחומרי בניין בשם הום מארט.
מק'קול מתיידד עם רבים מחבריו לעבודה ועוזר לעובד בשם ראלף לעבור את בחינת ההסמכה שלו לתפקיד אבטחה.
מק'קול אינו מסוגל לישון, הוא מקדיש את לילות מאוחרים בקריאה במסעדה הפתוחה 24 שעות ביממה, שם הוא מתיידד עם אלינה, זונה מתבגרת העובדת עבור המאפיה הרוסית.
לילה אחד מאושפזת אלינה בעקבות מכות אכזריות של הסרסור שלה, סלאווי.
לאחר ששמע על המכות, מק'קול מבקר בחדר בית החולים של אלינה ומשוחח עם חברתה, מנדי.
מק'קול עוקב אחר סלאווי במשרדו ומציע לשלם 9,800 דולר עבור חירותה של אלינה.
סלאבי מסרב, מבטל את מ'קקול כזקן וחסר אונים.
לאחר מכן מק'קול הורג את סלאווי וארבעה מאנשיו ביעילות קרבית מיומנת באמצעות שימוש בנשק של הגברים עצמם, חפצים שונים במשרד ובידיו החשופות.
בעקבות ההריגות, שולח בוס המאפיה הרוסי ולדימיר פושקין את גובה החובות שלו, טדי רנסן, כדי לאתר ולחסל את האשם.
בינתיים, ראלף מושך את בקשת המאבטח שלו, כשהוא הולך לעבוד אצל אמו במסעדה המשפחתית.
כשמתגלה למק'קול כי המסעדה הוצתה על ידי שוטרים מושחתים כמעשה סחיטה, הוא מתעמת ומכה את הקצינים, מאלץ אותם להחזיר את כל הכסף שהם סחטו ומאיים לפרסם את פשעיהם.
לאחר מכן חוזר ראלף להום מארט ועובר את המבחן שלו והופך למאבטח בחנות.
בחקירת מעשי הרצח של אנשיו של פושקין, רנסן חוקר את חברתה של אלינה, מנדי, המספרת לו כי "גבר נחמד - גבר שחור" הגיע לבקר את אלינה בבית החולים.
לאחר מכן נרצחת מנדי על ידי רנסן.
שוד מזוין מתרחש בהום מארט, בו נגנבת טבעת של עמיתה לעבודה.
לאחר שהטבעת מוחזרת באופן מסתורי, נראה מק'קול מנקה פטיש עם מטלית מדממת ומחזיר אותה לחנות.
לאחר שמצא קטעי וידאו של מק'קול שנכנס לבניין בו התרחשה הריגתם של סלאווי ושל הגנגסטרים האחרים, רנסן מבקר את מק'קול בדירתו במסווה של קצין משטרה ובהמשך עושה שני ניסיונות לתפוס אותו.
עם זאת, מק'קול בורח לאחר שהרג את אחד מאנשיו של רנסן והמם אחר.
לאחר מכן מבקר מק'קול חברה ותיקה מסוכנות הביון הצבאית סוזן פלאמר, שמשתמשת במשאבים שלה כדי לספק לו מידע על פושקין ועל פעולותיו.
פלאמר מודיעה למק'קול כי שמו האמיתי של טדי רנסן הוא ניקולאי איטצ'נקו וכי הוא חבר לשעבר במשטרה החשאית הרוסית ובספצנאז.
מק'קול מכניע את פעולותיו נגד פושקין, מכניע את פרנק מאסטרס - שוטר מושחת העובד אצל פושקין - ומאלץ אותו לסייע לו להשיג גישה לאחת ממרכזי הלבנת ההון המקומיים של פושקין.
בהגיעו לשם, מק'קול מחזיק את אחד מאנשיו של פושקין באיומי אקדח, מכניע את שותפיו ומורה למאסטרס להודיע למשטרה על הלבנת ההון.
ממאסטרס מקול משיג התקן זיכרון עמוס מידע על פעילותו הבלתי חוקית של פושקין, שהוא שולח בדוא"ל ל-FBI.
לאחר מכן מק'קול מתעמת עם איטצ'נקו במסעדה ומגלה שהוא מכיר את ההיסטוריה שלו ומתחייב להפיל את מפעל הפשיעה של פושקין.
כשמק'קול הורס ספינת מכולות שפושקין נהג להבריח בה סחורות, פושקין מורה לאיטצ'נקו להרוג את מק'קול.
איטצ'נקו ואנשיו הולכים להום מארט ולוקחים את ראלף וכמה משותפיו האחרים של מק'קול כבני ערובה ומאיימים להרוג אותם אם הוא לא ייכנע.
לאחר שהגיע להום מארט, מק'קול הורג את העוזרים של איטצ'נקו בזה אחר זה באמצעות מלכודות שנבנו מפריטים בחנות; עם זאת, הוא נפצע בתהליך.
לאחר מאבק בין מק'קול לאחד מאנשיו של איטצ'נקו, ראלף חוזר למשוך את מק'קול הפצוע מהחנות, אך נורה ברגלו בעצמו.
לאחר שראלף נמלט, מק'קול מתעמת עם איטצ'נקו והורג אותו באקדח מסמרים.
שלושה ימים לאחר מכן, מק'קול נוסע למוסקבה וגורם לפושקין לחשמל את עצמו.
לאחר שובו לארצות הברית פונה אלינה בנימוס למק'קול מחוץ למכולת שכונתית.
אלינה התאוששה מהפציעות שלה ומצאה עבודה חדשה.
היא מודה למק'קול על שנתן לה הזדמנות שנייה.
מק'קול מקבל השראה להמשיך להשתמש בכישוריו כדי לעזור לאנשים נזקקים ומפרסם פרסומת מקוונת על הסיוע שהוא יכול להעניק.
דנזל וושינגטון - רוברט מק'קול
מרטון צ'וקאש - טדי רנסן/ניקולאי איטצ'נקו
קלואי גרייס מורץ - אלינה/טרי
דייוויד הארבור - פרנק מאסטרס
ביל פולמן - בריאן פלאמר
ולדימיר קוליץ' - ולדימיר פושקין
רוברט וולברג - החוקר האריס
טימות'י ג'ון סמית' - החוקר ג'ילי
ביוני 2010 הוכרז כי ראסל קרואו מנסה להביא למסכי הקולנוע עיבוד לסדרת הטלוויזיה The Equalizer, למסך הגדול בבימויו של פול האגיס, כשקרואו מגלם את רוברט מק'קול.
הסדרה שודרה בטלוויזיה האמריקאית משנת 1985 עד 1989 וגוללה את סיפורו של איש מודיעין שמשתמש בכישוריו כדי לסייע לחפים מפשע.
בדצמבר 2011 דווח כי דנזל וושינגטון יככב בתפקיד הראשי הסרט, שימומן על ידי סוני וחברת Escape Artists.
הבמאי אנטואן פוקואה נשכר לביים ב-21 במרץ 2013, במה שהיה לשיתוף הפעולה הראשון שלו עם וושינגטון מאז שיתוף הפעולה המוצלח שלהם בסרט יום אימונים מסוכן, שזכה באוסקר 2001. קלואי גרייס מורץ לוהקה לגלם דמות משנה ב-10 במאי 2013; כשאנה קנדריק, קלי מקדונלד ונינה דוברב נשקלו.
ב-31 במאי 2013 לוהקה מליסה לאו לסרט.
לאו עבדה בעבר עם וושינגטון בסרט "הטיסה" משנת 2012, ועם פוקואה בסרט המטרה: הבית הלבן (2013).
מרטון צ'וקאש לוהק לגלם את הנבל ב-17 במאי.
הצילומים החלו ביוני 2013 ונערכו בסליסבורי, המילטון, צ'לסי, הרבריל ובוסטון, מסצ'וסטס.
ב-21 ביוני 2013 נשכר הארי גרגסון-וויליאמס להלחין את המוזיקה לסרט.
Varese Sarabande הוציאה את אלבום הפסקול ב-23 בספטמבר 2014.
השיר "Guts Over Fear" של הראפר אמינם בהשתתפות סיה, בהפקת אמיל הייני, הושמע לראשונה בטריילרים לסרט.
השיר מתנגן גם בכתוביות הסיום.
הסרט יצא ב-Blu-ray ו-DVD ב-30 בדצמבר 2014. מאוחר יותר הוא יצא ב-Ultra HD Blu-ray ב-10 ביולי 2018, 10 ימים לפני שיצא הסרט השני בבתי הקולנוע בארצות הברית.
ב-24 בפברואר 2014, שבעה חודשים לפני יציאת הסרט, הוכרז כי סוני מתכננים סרט המשך, כאשר ריצ'רד וונק יכתוב את התסריט.
בתחילת אוקטובר 2014, פוקואה אמר בראיון כי יהיה סרט המשך רק אם הצופים ודנזל וושינגטון ירצו בכך.
הוא טען שמק'קול הוא דמות מעניינת וכי ההמשך יכול לקבל טעם בינלאומי יותר.
ב-22 באפריל 2015 הודיעה סוני כי יופק סרט המשך.
ביולי 2017, סרטי קולומביה הודיעה כי חלק מהצילומים יתקיימו באזור ברנט רוק במרשפילד, במהלך שבועיים בנובמבר 2017. נקודת שוויון 2 יצא בארצות הברית ב-20 ביולי 2018.
נקודת שוויון 2 הוא סרט מתח-פעולה אמריקאי משנת 2018 בבימויו של אנטואן פוקואה.
זהו סרט המשך לסרט "נקודת שוויון" משנת 2014, שהתבסס על סדרת טלוויזיה באותו שם.
בסרט מככבים דנזל וושינגטון, פדרו פסקל, אשטון סנדרס, מליסה לאו, ביל פולמן ואורסון בין בתפקיד הקולנועי האחרון שלו.
העלילה עוקבת אחר איש חיל הנחתים בדימוס וסוכן הסוכנות הביון הצבאית לשעבר רוברט מק'קול כשהוא יוצא למסע נקמה לאחר שידידתו נרצחת.
הסרט הוא שיתוף הפעולה הרביעי בין וושינגטון לפוקואה, לאחר יום אימונים מסוכן (2001), "נקודת שוויון" ו"שבעת המופלאים" (2016).
הדיונים לסרט המשך החלו שבעה חודשים לפני יציאת הסרט הראשון.
הפרויקט הוכרז רשמית באפריל 2015. הצילומים החלו בספטמבר 2017 והתקיימו בבוסטון כמו גם באזורים אחרים במסצ'וסטס.
זו גם הפעם הראשונה שוושינגטון מככב בסרט המשך לאחד מסרטיו.
הסרט יצא בארצות הברית ב-20 ביולי 2018 על ידי Sony Pictures Releasing.
הסרט הרוויח 190 מיליון דולר ברחבי העולם וקיבל ביקורות מעורבות, כשהמבקרים שיבחו את ביצועיו של וושינגטון ואת רצפי הפעולה של הסרט, אך מתחו ביקורת על ההתקדמות ומספר עלילות המשנה.
איש חיל הנחתים לשעבר וקצין הביון הצבאי רוברט מק'קול מתגורר במתחם דירות מגוון ברוקסברי, בוסטון.
הוא עובד כנהג ומסייע לחברתו הקרובה ועמיתתו לשעבר, סוזן פלאמר.
מק'קול נוסע לאיסטנבול כדי להחזיר את בתו של בעל חנות ספרים בבוסטון, שנחטפה על ידי אביה.
הוא גם עוזר לסם רובינשטיין, ניצול שואה קשיש שמחפש ציור של אחותו; האחים הופרדו במחנות ההשמדה הנאציים והציור נמכר במכירה פומבית.
לאחר שגילה שחצר הדירה הושחתה, מק'קול מקבל הצעה מאת מיילס וויטקר, תושב צעיר עם רקע אמנותי אך מטריד, לצבוע מחדש את הקירות.
מאוחר יותר מציל מק'קול את מיילס, שהובל על ידי חבורה מקומית.
סוזן וקצין סוכנות הביון הצבאית, דייב יורק, שותפו לשעבר של מק'קול, נקראים לחקור את רצח או התאבדותו של סוכן ואשתו בבריסל.
במלון שלהם, סוזן מותקפת בחדרה ונהרגת; ההערכה היא שהיא מתה במהלך שוד על ידי שני גברים שירדו מהמעלית בקומתה.
כשהוא מקבל את החדשות, מק'קול מתחיל לחקור הן את מותה והן את המקרה עליו עבדה.
מק'קול קובע כי זה היה רצח מכוון.
הוא גם מאשר כי האירוע שסוזן בדקה בו הוצג כביכול נראה כמו התאבדות רצח, וכי ככל הנראה מותה של סוזן קשור אליו.
מק'קול יוצר קשר עם יורק, שחשב שהוא מת במשך שנים, ומודיע לו על ממצאיו.
במהלך אחת מנסיעותיו, מק'קול מותקף על ידי נוסע.
הוא הורג את התוקף ומאחזר את הטלפון שלו, מגלה שיורק נמצא ברשימת השיחות של הטלפון.
הוא מתעמת עם יורק בביתו.
יורק מודה שהוא הפך לשכיר חרב לאחר שהרגיש שהממשלה השתמשה בו ומוסיף שהוא עצמו הרג את סוזן, מאחר שהיא הייתה מגלה שהוא עומד מאחורי הרצח בבריסל.
מק'קול עוזב את הבית בו ממתינים שאר חבריו לשעבר של מק'קול - חברי הקבוצה הנוכחיים של יורק, קובאש, ארי ורזניק.
מק'קול מבטיח להרוג את כל הצוות לפני שהוא בורח בבטחה באמצעות נסיעה עם אשתו וילדיו של יורק.
רזניק וארי פונים לביתה של סוזן כדי להרוג את בעלה בריאן, אך מק'קול עוזר לו לברוח.
יורק וקובאש פורצים לדירתו של מק'קול, שם מיילס מצייר את הקירות.
במקביל למעקב באמצעות מצלמות רשת, מק'קול מורה למיילס לחווט קטע שהוסתר מאחורי מדף ספרים; כשנראה כי יורק נתפס במראה הדו-כיוונית של המעבר, מק'קול מתקשר אליו כדי להתגרות בו.
מיילס יוצא מהמסתור זמן קצר לאחר יורק ונדמה כי קובאש עוזב, אך נלכד כשפותח את דלת הכניסה של הדירה.
יורק מסיק כי מק'קול הלך לעיר הולדתו על חוף הים, שפונתה בעקבות הוריקן מתקרב.
קובאש, ארי ורזניק מתחילים לחפש את העיירה ברוחות החזקות, בעוד יורק מציב את עצמו על מגדל השמירה של העיירה בעמדת צלף.
קובאש נכנס לחנות לציוד ונהרג.
כאשר ארי פונה לכיוון חוף הים, הוא נתקל בתמונות של סוזן שהוא רואה לאורך הדרך; כשהוא מוציא אותו ממשמר, מק'קול הורג אותו בסכין.
לאחר מכן מק'קול נכנס למאפיה הישנה של אשתו המנוחה כדי לפתות את רזניק, שנשרף בפיצוץ קמח שיצר רימון הלם משלו.
יורק מגלה שמיילס נקשר בתא המטען של מכוניתו ומתחיל לירות בו כדי לפתות את מק'קול.
עם הסערה ההולכת ומתחזקת, יורק מוכה ממשב רוח לפני שהוא מספיק להתעמת עם מק'קול בראש המגדל.
מק'קול הורג את יורק באותו אופן שבו נהרגה סוזן ואז משליך אותו אל הסלעים שמתחתיו, שם גופתו נשטפת לאוקיינוס.
שוב בבוסטון, המידע של סוזן על הציור של סאם עוזר למקק'ול לאחד את סם עם אחותו האבודה.
מיילס מסיים לצייר את ציור הקיר שלו על קיר הלבנים של מתחם הדירות, חוזר לבית הספר ומתמקד באמנות שלו.
לאחר שחזר לביתו הישן, מק'קול מביט אל הים הרגוע.
דנזל וושינגטון – רוברט מק'קול
פדרו פסקל – דייב יורק
אשטון סנדרס – מיילס וויטקר
אורסון בין – סם רובינשטיין
ביל פולמן – בריאן פלאמר
מליסה לאו – סוזן פלאמר
אדם קרסט – אב טורקי
ב-24 בפברואר 2014, שבעה חודשים לפני יציאת "נקודת שוויון", הוכרז כי סוני מתכננים סרט המשך, כאשר ריצ'רד וונק יכתוב שוב את התסריט.
בתחילת אוקטובר 2014 הצהיר אנטואן פוקואה כי יהיה סרט המשך רק אם הצופים ודנזל וושינגטון ירצו בכך.
הוא אמר שמדובר בדמות מעניינת, ושההמשך יכול להיות בעל טעם בינלאומי יותר.
ב-22 באפריל 2015 הודיעה סוני רשמית על סרט המשך, כאשר וושינגטון חוזר לתפקידו כרוברט מק'קול.
חזרתו של פוקואה טרם אושרה תחילה.
בספטמבר 2016 חשף המפיק טוד בלאק כי התסריט של הסרט הושלם, וכי פוקואה ישוב לביים, כשהצילומים יתחילו בספטמבר 2017.
ב-21 באוגוסט 2017 לוהק פדרו פסקל לתפקיד בסרט יומיים לאחר מכן אושרו מליסה לאו וביל פולמן כי ישובו לגלם את תפקידיהם מהסרט הראשון, בתור סוזן ובריאן פלאמר, ודווח כי הסרט יופק על ידי ג'ייסון בלומנטל, בלאק, וושינגטון, סטיב טיש, מייס נויפלד, אלכס סיסקין וטוני אלדרידג'.
ב-24 באוגוסט 2017, אשטון סנדרס הצטרף לסרט כדי לשחק דמות שתהווה למק'קול דמות אב.
ב-25 במרץ 2018, נחשף כי סקינה ג'פרי הצטרפה לצוות.
הצילומים החלו באזור הדרום אנד בבוסטון, מסצ'וסטס, ב-14 בספטמבר 2017. הצילומים התרחשו גם בלין שור דרייב, מסצ'וסטס, גשר פוינט פאודר וכן בברנט רוק, מסצ'וסטס.
בעוד שסוני ופרסומים אחרים דיווחו כי הסרט נוצר בתקציב הפקה נטו של 62 מיליון דולר, "דליין הוליווד" הצהירה כי מקורותיהם התעקשו שהעלות הייתה "בטווח הגבוה [70 מיליון דולר]" לאחר זיכוי מס שהעניקה מדינת מסצ'וסטס.
נקודת רנפרלי היא לשון יבשה סלעית באזור חוף דופק, בשטח חסות רוס שבאנטארקטיקה.
הנקודה מצויה בנקודת החיבור בין קרחון בירדמור וקרחון קלטי (המקום בו קרחון אחד נשפך אל השני), בקצה הצפוני של רכס סאפורטרז.
שמו של הקרחון ניתן לו על ידי ד.
Rainey), ממחלקת המקרקעין והסקרים של ( Department of Lands and Survey) של ניו זילנד.
לשון היבשה נקראת על שמו של אוצ'טר נוקס, רוזן רנפרלי החמישי, שהיה מושל ניו זילנד; השם ניתן בעת שניתן שמה של נקודת פלאנקט - שני האתרים נקראו על שמות מושלי ניו זילנד, אשר נתנו חסות לאירועי ספורט.
נקודת רזדל היא לשון יבשה בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
נקודת רזדל מהווה את הצד הדרום-מערבי של הכניסה למפרצון זאפאלניה; הנקודה היא הצד הצפון-מזרחי של הכניסה למפרצון ניקולוב.
הנקודה ממוקמת 11.7 קילומטרים דרומית-מערבית מכף סמית'; 5.12 קילומטקים צפונית-מזרחית מנקודת סרדץ; ו-4.1 קילומטרים דרומית-מזרחית מהר פסגה.
הנקודה מופתה לראשונה על ידי סוקרים בולגריים בשנת 2009, ובשנת 2017.
הנקודה נקראת על שם שתי עיירות בשם רזדל האחת בצפון-מזרח והשנייה בדרום-מזרח בולגריה;
נקודת קובאדין היא לשון יבשה בחוף הדרום מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
הנקודה מהווה את הקצה הדרום-מערבי של הכניסה למפרצון לינבו.
הנקודה ממוקמת 6.9 קילומטרים דרומית - מערבית מכף סמית'; 10 קילומטרים צפונית - מזרחית מנקודת סרדץ; ו-2.9 קילומטרים דרום-מזרחית מהר כריסטי.
הנקודה נקראת על שם הכפר קובאדין שבדרום בולגריה.
נקודת ריטריט היא לשון יבשה בחוף סקוט בארץ ויקטוריה, שבאנטארקטיקה.
לשון היבשה היא הקצה המזרחי של מישור קאר; הנקודה בולטת לנמל גרניט.
לשון היבשה היא מדף סלע שטוח, העשוי סלט דולוריט; המדף נוצר עקב פעילות קרחונית.
לשון היבשה ממוקמת 10 קילומטרים דרומית-מערבית מכף ארצ'ר; קרחון מקאיי נשפך אל הים 5.5 קילומטרים דרומית-מערבית מנקודת ריטריט.
שמה של הנקודה ניתן לה על ידי המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910–1913.
ג'ון דייוויס, ג'ון פוקס, דברה מרטין צ'ייס, אנדרו מארלו וטרי מילר משמשים גם כמפיקים בכירים.
לינדהיים נפטר מאי-ספיקת לב ב-18 בינואר 2021 בזמן שעבד על הסדרה; בכורת הסדרה הוקדשה לזכרו.
במאי 2022, טרם הסתיימה העונה השנייה, הסדרה חודשה לעונות שלישית ורביעית.
במאי 2025, הסדרה בוטלה לאחר חמש עונות.
הסדרה מתארת את חייה של רובין מק'קול, אישה מסתורית, אם חד הורית לבת המתבגרת דלילה, עם רקע מסתורי המשתמשת בכישוריה הנרחבים כדי לעזור לאלה שאין להם מקום אחר לפנות, היא פועלת כמלאך שומר ומגן למי שלא יכולים להגן על עצמם תוך רדיפה אחר גאולה משלה.
קווין לטיפה בתפקיד רובין מק'קול, אם חד הורית גרושה הפועלת כרודפת צדק.
טורי קיטלס בתפקיד מרקוס דנטה, בלש משכיל במשטרת העיר ניו יורק.
אדם גולדברג בתפקיד הארי קשגיאן, בעלה של מלודי והאקר שמזייף את מותו בעזרתה של רובין.
ליזה לפירא בתפקיד מלודי "מל" באיאני, צלפית חיל האוויר לשעבר שהפכה לבעלים של בר ועמיתה של רובין מימי השירות שלה בצבא ארצות הברית.
לאיה דליאון הייז בתפקיד דלילה מק'קול, בתה בת ה-15 של רובין.
לוריין טוסיינט בתפקיד ויולה "דודה וי" לסקומב, דודתה הנבונה מאוד של רובין, שגרה עם רובין ודלילה.
כריס נות' בתפקיד ויליאם בישופ, מנהל לשעבר ב-CIA, המנהל חברת אבטחה פרטית משלו.
לורנה קורטני בתפקיד ג'ול מצ'אדו, סטודנט מהדור הראשון במכללה והאיש הראשון שרובין עוזרת לו.
אריקה קמרנו בתפקיד הבלשית פיילי, שעובדת עם דנטה.
בנובמבר 2019, רשת CBS הודיעה כי אתחול מחדש נמצא בפיתוח עם קווין לטיפה בתפקיד הראשי בתור רובין מק'קול.
אנדרו מארלו וטרי מילר שימשו כיוצרים עם לטיפה עצמה כמפיקה בפועל.
ב-27 בינואר 2020, CBS הזמינה פרק פיילוט לגרסה החדשה.
חברות ההפקה המעורבות בפיילוט כוללות את Flavor Unit, את דייוויס בידור, מרטין צ'ייס הפקות ואולפני הטלוויזיה CBS ויוניברסל.
ב-8 במאי 2020 הוכרז כי ההפקה קיבלה אישור לעונה שלמה.
ב-3 בדצמבר 2020, CBS הודיעה שהסדרה תעלה בבכורה ב-7 בפברואר 2021 לאחר סופרבול LV.
בפברואר 2020 הוכרז כי ליזה לפירא ולוריין טוסיינט קיבלו תפקיד ראשי בפרק הפיילוט.
ב-3 במרץ 2020 הוכרז כי טורי קיטלס הצטרף לצוות השחקנים.
ב-8 במאי 2020 הוכרז כי כריס נות' הצטרף לתפקיד לצדה של לטיפה.
ב-20 בדצמבר 2021, פוטר נות' מהסדרה אחרי שכבר שודרו שבעה פרקים בעונה השנייה, בעקבות פרסום טענות על תקיפות מיניות כלפי שתי נשים בעבר, והטרדה מינית של השחקנית זואי ליסטר-ג'ונס.
צילום פרק הפיילוט אמור היה להתרחש בניו יורק במרץ 2020. אך ההפקה עוכבה בעקבות מגפת הקורונה בארצות הברית לפני שהצילומים יכלו להתחיל.
ב-9 בפברואר 2021 דווח כי ההפקה הושעתה זמנית עקב בדיקת קורונה חיובית אצל חבר צוות.
ב-19 במאי 2020 שוחרר על ידי CBS טיזר בן 30 שניות ובו קווין לטיפה מסבירה את מעורבותה בסדרה.
בינואר 2021 פרסמה CBS את הטיזר הרשמי הראשון לסדרה.
שנהפרסקטגוריהמועמד/יםתוצאהמקור2024פרס NAACP Imageהשחקנית הטובה ביותר בסדרת דרמהקווין לטיפה
נקודת פרוספקט היא לשון יבשה בקצה המערבי של חצי האי ולינגראד, באזור חוף גרהאם שבארץ גרהאם, בחוף המערבי של חצי האי האנטארקטי שבאנטארקטיקה.
הנקודה מהווה אחת מגבולות פתחו של מפרץ הולטדאל.
חצי האי ממוקם 4 קילומטרים מדרום לראש פרין, ובסמוך ממזרח לאיי פיש.
הנקודה מופתה באופן גס על ידי המשלחת הבריטית לארץ גרהם (BGLE), אשר חקרה את אנטארקטיקה בין השנים 1937–1934, בפיקודו של ג'ון רידוך ריימיל.
הנקודה צולמה מהאוויר על ידי האנטיג אירוסרוויירס בע"מ אשר צילמה את האזור בקיץ האנטארקטי 1956–1957.
שם הנקודה הוצע בשנת 1957 על ידי אי.
Arrowsmith), מושל איי פוקלנד באותה עת.
נקודת פרוספקט הייתה המיקום של תחנת המחקר הבריטית תחנה J ומאוחר יותר כונתה פנולה (Penola).
התחנה פעלה בין ה-2 בפברואר 1957 ל-23 בפברואר 1959 והחוקרים ששהו בתחנה ביצעו סקרים גאולוגיים.
מבני התחנה פורקו באפריל 2004.
נקודת רנייר היא לשון יבשה צרה היוצרת את הקצה המזרחי של חצי האי בורגס ושל האי ליווינגסטון באיי שטלנד הדרומיים, שבאנטארקטיקה.
הלשון מהווה את הקצה המזרחי של חצי האי, שבתורו הוא הקצה המזרחי של האי.
לשון היבשה התגלתה בשנת 1821 או קודם לכן, על ידי ציידי כלבי ים.
לשון היבשה נקראה בשם "נקודת רנייר" על ידי ציידי כלבי הים, כבר בשנת 1822. השם "נקודת סימון" (Pin Point), ניתן ללשון היבשה על ידי אנשי חקירות דיסקברי (ב-Discovery II) בשנת - 1935, אולם שם זה נדחה לטובת השם המקורי.
נקודת ריש היא לשון יבשה שאינה מכוסה קרח, הבולטת מהחוף הדרומי של חצי האי ביירז, שבאי ליווינגסטון באיי שטלנד הדרומיים, שבאנטארקטיקה.
הנקודה ממוקמת בקצה המזרחי של חופי סאות' (החופים הדרומיים) שבדרום חצי האי ביירז.
נקודת ריש ממוקמת 2.3 קילומטרים צפונית-מערבית לנקודת אמאדוק;
נקודת ריש ממוקמת 1.3 קילומטרים דרומית-מערבית לנונאטאק קלארק;
נקודת ריש ממוקמת קילומטר אחד צפונית-מזרחית לסלעי סטאקפול.
מרכזו של אגם יוטורנה ממוקם 320 מטרים צפונית-מזרחית לנקודת ריש.
אורכה של לשון היבשה 300 מטרים.
אזור הנקודה מופה לראשונה, באופן גס, בשנת 1968 על ידי סוקרים בריטיים.
הנקודה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005 ובשנת 2009.
הנקודה נקראת על שם הכפר ריש, הממוקם במזרח הרי הבלקן, בבולגריה.
נקודת ראדב היא לשון יבשה בקצה הדרום-מזרחי של האי ראגד למול החוף המערבי של חצי האי ביירז שבאי ליווינגסטון (האי ליווינגסטון ממוקם ממזרח למצר הים מפרץ אוסוגובו, בעוד האי ראגד ממוקם ממערב למצר) באיי שטלנד הדרומיים, שבאנטארקטיקה.
נקודת ראדב ממוקמת 4.5 קילומטרים ממזרח לנקודת בנסון (שבאי ראגד);
נקודת ראדב ממוקמת 1.05 קילומטרים דרומית-מערבית מנקודת וונד (שבאי ראגד);
נקודת ראדב ממוקמת 2.62 קילומטרים מערבית - דרומית מנקודת לאגר (שבאי ליווינגסטון);
שונית קיאנידה ממוקמת 440 מטרים דרומית-מערבית מנקודת ראדב.
הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1993; מיפוי מדויק נוסף נעשה על ידי סוקרים בולגריים בשנת 2005 ושוב בשנת 2009.
הנקודה נקראת על שם ההיסטוריוגרף, הסופר והדיפלומט הבולגרי סימאון ראדב (נולד בשנת 1879 – נפטר בשנת 1967).
נקודת רילה היא לשון יבשה נמוכה שאינה מכוסה קרח, בחוף הדרומי של חצי האי בורגס באי ליווינגסטון באיי שטלנד הדרומיים, שבאנטארקטיקה.
לשון היבשה נקודת רילה בולטת לכיוון מערב - צפון-מערב לתוך מפרץ מון.
אורכה של לשון היבשה 330 מטרים.
נקודת רילה, מהווה את הצד המזרחי של פתחו של מפרצון ברואיקס.
נקודת רילה ממוקמת 3.2 קילומטרים צפונית-מזרחית מפסגת דלצ'ב;
נקודת רילה ממוקמת 1.93 קילומטרים מזרחית מנקודת יאנה;
נקודת רילה ממוקמת 9 קילומטרים דרומית מגבעת אדינבורו;
נקודת רילה ממוקמת 3.51 קילומטרים דרומית-מערבית מהאי האלף מון;
נקודת רילה ממוקמת 8.61 קילומטרים ממערב לנקודת רנייר.
לשון היבשה מופתה לראשונה על ידי סוקרים בריטייםבשנת 1968; סוקרים צ'יליאניים בשנת 1971; ארגנטינאים בשנת 1980, ספרדים בשנת 1991, ועל ידי הסקר הטופוגרפי הבולגרי Tangra 2004/05 ומיפוי נוסף על ידי סוקרים בולגריים בשנת 2005 ובשנת 2009.
נקודת רילה נקראת על שם רכס הרי רילה, שבבולגריה.
שמה של הנקודה ניתן לה רשמית ב-15 במרץ 2002.
נקודת קוטיס היא לשון יבשה בחוף הצפון-מערבי של חצי האי ורנה על האי ליווינגסטון באיי שטלנד הדרומיים, שבאנטארקטיקה.
הנקודה מהווה את הצד הדרומי של פתחו של מפרצון אליסיינה.
בקצהה של הנקודה מצוי סלע נישא ובולט.
הסלע (הקצה של נקודת קוטיס) ממוקם 3 קילומטרים צפונית-מזרחית מנקודת בזמר;
הסלע (הקצה של נקודת קוטיס) ממוקם 6 קילומטרים דרומית-מערבית מנקודת ויליאמס;
הסלע (הקצה של נקודת קוטיס) ממוקם 12.6 קילומטרים מזרחית - צפון-מזרחית מנקודת סידינס.
לשון היבשה מופתה לראשונה במסגרת סקר Tangra 2004/05 הבולגרי, וכן מופתה שוב על ידי סוקרים בולגרים בשנת 2005 ובשנת 2009.
לשון היבשה נקראת על שם המלך התראקי של ממלכת אודריסה, קוטיס הראשון (ביוונית עתיקה: Κότυς) ששלט בין השנים 359–384 לפני הספירה.
נקודת רדיבוש היא לשון יבשה, המהווה את הצד המערבי של פתחו של מפרץ שארקו.
הנקודה מהווה את הקצה הצפון מזרחי של חצי האי ויטל, המצוי בקצה המערבי של חצי האי טריניטי באזור ארץ גרהאם, בחצי האי האנטארקטי שבאנטארקטיקה.
הנקודה ממוקמת 2.8 קילומטרים ממזרח לכף קייטר;
הנקודה ממוקמת 6.08 קילומטרים צפונית-מזרחית מנקודת טאראקצ'ייב;
הנקודה ממוקמת 12.65 קילומטרים צפונית - צפון-מערבית מנקודת ניקיופ;
הנקודה ממוקמת 19.2 קילומטרים ממערב לכף קיילמאן.
לשון היבשה מופתה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.
לשון היבשה נקראת על שם הכפר רדיבוש שבמערב בולגריה.
נקודת רוברט או רוברט פוינט היא לשון יבשה סלעית בקצה חצי אי קטן.
הלשון בולטת 2.7 קילומטרים לתוך מצר ברנספילד מהחוף הדרום-מזרחי של האי רוברט באיי שטלנד הדרומיים, שבאנטארקטיקה.
לשון היבשה מהווה את הקצה המזרחי של הכניסה למפרץ דבסיל.
נקודת רוברט ממוקמת 6.14 קילומטרים מזרחית - צפון-מזרחית מנקודת אדוארדס;
נקודת רוברט ממוקמת 2.44 קילומטרים דרומית - דרום מערבית מנקודת סאלאדה;
נקודת רוברט ממוקמת 5.45 קילומטרים דרומית - דרום-מערבית מנקודת באטוליה;
נקודת רוברט ממוקמת 7.25 קילומטרים דרומית - מערבית מנקודת קיצ'ן.
האזור מופה לראשונה על ידי משלחת מיפוי בריטית בשנת 1935, ולאחר מכן 1968, וכן, לאחר מכן, על ידי ממפים בולגרים בשנת 2009.
הנקודת נקראת על שם האי בו היא ממוקמת.
נקודת קיצ'ן או קיצ'ן פוינט היא לשון יבשה סלעית בקצה המזרחי של האי טיריזיס המצוי למול החוף המזרחי של האי רוברט באיי שטלנד הדרומיים, שבאנטארקטיקה.
לשון היבשב בולטת לתוך מצר ברנספילד.
נקודת קיצ'ן מהווה את הצד הדרום-מזרחי של פתחו של מפרצון קוזלודוי, מפרץ הממוקם מצפון לנקודת קיצ'ן.
כמו כן, נקודת קיצ'ן מהווה את הצד הצפוני של פתחו של מפרצון קרוני.
נקודת קיצ'ן ממוקמת 7.25 קילומטרים צפונית - מזרחית מנקודת רוברט;
נקודת קיצ'ן ממוקמת 1.9 קילומטרים צפונית מנקודת באטוליה;
נקודת קיצ'ן ממוקמת 1.56 קילומטרים דרומית - מזרחית מפסגת גולויאם פרליק;
נקודת קיצ'ן ממוקמת 2.75 קילומטרים דרומית - מזרחית מנקודת סמירננסקי;
וכן נקודת קיצ'ן ממוקמת 12.33 קילומטרים מערבית - דרום-מערבית מנקודת רוס, שבאי נלסון.
האזור מופה לראשונה על ידי משלחת מיפוי צ'ילאנית בשנת 1951, ולאחר מכן על ידי משלחת מיפוי בריטית בשנת 1968, וכן, לאחר מכן, על ידי ממפים בולגרים בשנת 2009.
הנקודת נקראת על שם קפטן ג'וזף קיצ'ן (Joseph Kitchen), שהיה רב החובל של אוניית ציד כלבי הים אן (Ann), אשר שהתה באיי שטלנד הדרומיים בקיץ האנטארקטי שבשנים 1821–1822.
נקודת רוס או רוס פויינט היא לשון יבשה, בצד הדרום-מזרחי של פתחו של מפרצון וארווארה, בצידו הדרום-מערבי של האי נלסון, באיי שטלנד הדרומיים, שבאנטארקטיקה.
נקודת רוס ממוקמת 7.85 קילומטרים דרומית-מזרחית מנקודת הרמוני.
נקודת פרליק או פרליק פוינט או הוק פרליק היא לשון יבשה, בחוף המזרחי של האי רוברט, באיי שטלנד הדרומיים, שבאנטארקטיקה.
נקודת פרליק מהווה את הצד הצפוני של פתחו של מפרצון קוזלודוי, ומהווה את הצד המזרחי של פתחו של מפרצון גארניה.
אורכה של לשון היבשה 900 מטרים, והיא בולטת לתוך מצר נלסון.
נקודת פרליק ממוקמת 1.4 קילומטרים צפונית-מערבית מנקודת קיצ'ן;
נקודת פרליק ממוקמת 1.2 קילומטרים דרומית-מזרחית מנקודת סמירננסקי;
הנקודה מופתה לראשונה בשנת 2009 על ידי סוקרים בולגריים.
הנקודה נקראת על שם פסגת גוליאם פרליק, שברכס הרי רודופי, שבדרום בולגריה.
נקודת קתרינה או קתרינה פוינט, , המכונה גם נקודת וארולי או וארולי פוינט , היא לשון יבשה סלעית המהווה את הקצה הצפוני של רוברט איילנד ב איי שטלנד הדרומיים, באנטארקטיקה.
נקודת קתרינה היא הצד הצפון-מזרחי של הכניסה למפרצון נבסטינו.
לשון היבשה פורצת 1.5 קילומטרים צפונה לתוך מעבר דרייק.
נקודת קתרינה ממוקמת 7.24 קילומטרים צפונית-מזרחית מפורט ויליאם ;
נקודת קתרינה ממוקמת 2.08 קילומטרים צפונית-מזרחית מנקודת האמר ;
נקודת קתרינה ממוקמת 5.27 קילומטרים מערבית - צפון-מערבית מנקודת ניואל.
אזור לשון היבשה מופה לראשונה על ידי סוקרים צ'ילאנים בשנת 1951, מיפוי נוסף, נעשה על ידי סוקרים צ'יליאנים בשנת 1971, סוקרים בריטים מיפו את האזור בשנת 1962, ולאחר מכן בשנת 1968; סוקרים בולגרים מיפו את האזור בשנת 2009.
לשון היבשה נקראת על שם ספינת ציד כלבי הים האמריקנית "קתרינה", אשר הפליגה באיי שטלנד הדרומיים, בפיקודו של קפטן ג'וזף הנפילד בקיץ האנטארקטי שבשנים 1820 – 1821.
נקודת שוויון 3: הפרק האחרון הוא סרט מתח-פעולה אמריקאי משנת 2023 בבימויו של אנטואן פוקואה.
זהו סרט המשך לסרט "נקודת שוויון 2" משנת 2018. בסרט מככבים דנזל וושינגטון, דקוטה פנינג ואחרים.
העלילה עוקבת אחר איש חיל הנחתים בדימוס וסוכן הסוכנות הביון הצבאית לשעבר רוברט מק'קול כשהוא יוצא למסע נקמה נוסף, הפעם נגד הקאמורה שבאיטליה.
הסרט הוא שיתוף הפעולה החמישי בין וושינגטון לפוקואה, לאחר יום אימונים מסוכן (2001), "נקודת שוויון", "שבעת המופלאים" (2016) ו"נקודת שוויון 2".
הסרט הופץ בארצות הברית ב-1 בספטמבר 2023 על ידי Sony Pictures Releasing.
הסרט קיבל ביקורות חיוביות בדרך כלל מהמבקרים והכניס 187 מיליון דולר ברחבי העולם מול תקציב של 70 מיליון דולר בלבד.
ביקב מבודד בסיציליה, רוברט מק'קול הורג את אוכפי הפשע לורנצו ויטל ועושי דברו כדי להשיג מפתח לכספת של היקב ולהחזיר כסף שנגנב בשוד סייבר.
בעודו עוזב את היקב, רוברט נורה בגבו על ידי נכדו המתבגר של ויטל.
רוברט שוקל התאבדות עקב פציעתו, אך מוצא את האקדח שלו ללא כדורים ואז לוקח את המעבורת כדי לחזור ליבשת.
תוך כדי נסיעה בחוף אמלפי, רוברט עוצר וחומק מחוסר הכרה מהלם, שם הוא נמצא ומחולץ על ידי ג'יו בונוצ'י, שוטר קרביניירי מקומי.
בונוצ'י מביא אותו לעיירת חוף מרוחקת באיטליה בשם אלטמונטה, שם הוא מטופל על ידי רופא העיירה אנצו אריסיו.
רוברט מתוודע למקומיים ומתחבב על העיירה ואנשיה.
רוברט מבצע שיחת טלפון אנונימית לקצינת סוכנות הביון המרכזית אמה קולינס, כדי ליידע אותה על תפקידו של היקב בסחר בסמים לא חוקי, במסווה של עסקאות עסקיות רגילות בסיציליה.